CELEX: 62008CB0421
Language: el
Date: 2009-09-23 00:00:00
Title: Υπόθεση C-421/08 P: Διάταξη του Δικαστηρίου της 23ης Σεπτεμβρίου 2009 — Calebus, SA κατά Επιτροπής των Ευρωπαϊκών Κοινοτήτων, Βασιλείου της Ισπανίας (Αίτηση αναιρέσεως — Προστασία των φυσικών οικότοπων — Κατάλογος των τόπων κοινοτικής σημασίας για τη μεσογειακή βιογεωγραφική περιοχή — Απόφαση της Επιτροπής — Προσφυγή ακυρώσεως ασκηθείσα από φυσικά ή νομικά πρόσωπα — Παραδεκτό — Αίτηση αναιρέσεως προδήλως αβάσιμη)

16.1.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 11/9
            
         Διάταξη του Δικαστηρίου της 23ης Σεπτεμβρίου 2009 — Calebus, SA κατά Επιτροπής των Ευρωπαϊκών Κοινοτήτων, Βασιλείου της Ισπανίας
   (Υπόθεση C-421/08 P) (1)
   
   (Αίτηση αναιρέσεως - Προστασία των φυσικών οικότοπων - Κατάλογος των τόπων κοινοτικής σημασίας για τη μεσογειακή βιογεωγραφική περιοχή - Απόφαση της Επιτροπής - Προσφυγή ακυρώσεως ασκηθείσα από φυσικά ή νομικά πρόσωπα - Παραδεκτό - Αίτηση αναιρέσεως προδήλως αβάσιμη)
   2010/C 11/15
   Γλώσσα διαδικασίας: η ισπανική
   
      Διάδικοι
   
   
      Αναιρεσείουσα: Calebus, SA (εκπρόσωπος: R. Bocanegra Sierra, abogado)
   
      Αντίδικοι κατ’ αναίρεση: Επιτροπή των Ευρωπαϊκών Κοινοτήτων (εκπρόσωποι: D. Recchia και A. Alcover San Pedro, agents), Βασίλειο της Ισπανίας (εκπρόσωπος: F. Díez Moreno)
   
      Αντικείμενο
   
   Αίτηση αναιρέσεως κατά της διατάξεως του Πρωτοδικείου (πρώτο τμήμα), της 14ης Ιουλίου 2008, T-366/06, Calebus κατά Επιτροπής, με την οποία το Πρωτοδικείο απέρριψε ως απαράδεκτο το αίτημα μερικής ακυρώσεως της αποφάσεως 2006/613/ΕΚ της Επιτροπής, της 19ης Ιουλίου 2006, σχετικά με την έγκριση, κατ’ εφαρμογή της οδηγίας 92/43/ΕΟΚ του Συμβουλίου, του καταλόγου των τόπων κοινοτικής σημασίας για τη μεσογειακή βιογεωγραφική περιοχή (ΕΕ L 259, σ. 1), καθόσον χαρακτηρίζει την τοποθεσία «Ramblas de Gergal, Tabernas y Sur de Sierra Alhamilla», στην οποία βρίσκεται οικόπεδο της αναιρεσείουσας, ως τόπο κοινοτικής σημασίας για τη μεσογειακή βιογεωγραφική περιοχή.
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Calebus SA στα δικαστικά έξοδα.
            
         
               3)
            
            
               Το Βασίλειο της Ισπανίας φέρει τα έξοδά του.
            
         
      (1)  ΕΕ C 55 της 7.3.2009.